Idfu

Oldtidens Tell Idfu

Levningene av en oldtidsbosetning i Idfu ligger rundt 50 meter vest for det ptolemeiske tempelet, og til venstre for den eldre tempelpylon. Denne bosetningen er kjent på egyptisk som Wetjeset-hor og senere som Djeba, og på gresk som Απολλινόπολις, Apollinòpolis, hvilket ble til romerske Apollinopolis Magna. I henhold til Notitia Dignitatum, ble deler av militærenheten Legio II Traiana Fortis («Trajans andre legion») stasjonert her ved Apollo superior.
Selv om det er beskjedent og lite å se for besøkende turister, er Tell Idfu et betydelig arkeologisk sted som inneholder mer historisk bevis av større verdi enn tempelet. Selv om betydelige deler av bosetningen viser store skader fra erosjon og vandalisme i form av utvinning av sebakh. Det innebærer er at lokalbefolkningen har gravd etter organisk materiale som blir brukt som gjødsel og brensel, gravplyndring som ført til at oldtidsgjenstander har blitt solgt på det ulovlig markedet, er det likevel nok igjen for å vitne om egyptisk historie tilbake til førdynastisk tid. Levningen av bosetningen (tell) har gitt innsikt i utviklingen av Idfu som en provinsby fra slutten av Det gamle rike og fram til den bysantinske perioden. Bosetningen ved Idfu var hovedstaden for andre nome (provins) i Øvre Egypt, og spilte en viktig rolle i regionen. Den eldste delen av byen som kan bli datert til slutten av Det gamle rike ligger innenfor den østlige delen av bosetningen, ikke langt fra tempelet. Det er bevis på at byen hadde blomstrende vekst i løpet av første mellomepoke da den ekspanderte omfattende mot vest. Interessant nok synes det som den var en av de få bosetninger i sørlige Egypt som hadde vekst og framgang da nordlige Egypt, særlig i Nildeltaet, var i en økonomisk tilbakegang.
I dag er oldtidshaugen Tell Idfu bevart i en del områder opp til 20 meter høy og inneholder fullstendig arkeologiske sekvenser av menneskelig virksomhet datert til Det gamle rike og fram til den gresk-romerske perioden, således har det gitt ideelle forholde for å undersøke utviklingen av en provinsby i gjennom mer enn 3000 år med historie. Byens administrative senter har blitt avdekket med levninger fra en søylehall datert til slutten av Mellomriket, foruten en stor plass for kornkammer, som fungerte som et kornlager for denne provinshovedstaden. Sistnevnte er datert til andre mellomepoke (17. dynasti). Minst sju store, runde siloer har blitt avdekket her med en diameter på 5,5 og 6,5 meter, noe som gjør dem til de største som hittil har blitt avdekket i et urbant senter i oldtidens Egypt.
Ingen større levninger datert eldre enn 5. dynasti har blitt avdekket ved Idfu. Den gamle gravplassen består av mastabaer fra Det gamle rike, men også graver fra senere tid. Før begynnelsen av Det nye rike ble nekropolis overført til Hager Edfu i vest og deretter i senepoken til sør ved Nag’ el-Hassaya. Hele området ble kalt for Behedet. Guden Horus ble her dyrket som Horus Behedet.
En av mastabaene tilhørte Isi, en lokal administrator som ble omtalt som «store høvding av nomen Idfu» i det 6. dynasti. Isi levde under styret til kong Djedkare Isesi i det 5. dynasti og inn i styret til Pepi I av det 6. dynasti. Han var den lokale sterke mann, administrator, og leder av de kongelige arkiver. Isi ble senere en levende gud og ble dyrket i løpet av tiden til Mellomriket.

Pyrmaideruiner i Idfu

Levninger av en av sju små, provinsielle trappepyramider som ble bygget langs Nildalen er lokalisert rundt 5 km sør for Idfu nær landsbyen Naga el-Goneima på elvens vestbredde. Den 4 600 år gamle pyramidestrukturen ble bygd fra grov og rødlig sandstein og har en høyde på rundt 5,5 meter, men kan opprinnelig ha vært rundt 13 meter høy.
Pyramiden har blitt forsøksvis tilskrevet kong Huni fra det 3. dynasti eller Sneferu fra 4. dynasti Hensikten med disse pyramidene er ikke kjent da de åpenbart ikke ble bygget for kongelig gravlegging og har ikke et indre kammer, men kan ha vært en del av en kongelig kult. Ytterligere undersøkelser har blitt utført av det orientalske institutt ved Universitetet i Chicago siden 2010.